《虎丘如公关斋寄赠》
明代·皇甫汸

行苦能违俗，心空尚闭关。有时花自落，何处鸟飞还。

观止风幡后，禅参水月间。城居愧张祐，春事隔青山。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。